
Függelék 
A központi és helyi jogi szabályozás szerinti összefoglaló útmutató
A természetes személy ingatlanhasználók részére a szelektív hulladékgyűjtő zsákot a közszolgáltató térítésmentesen biztosítja.


A település közigazgatási területén a szelektív gyűjtőzsákba  kell a 2.  mellékletben a papír és karton csomagolási hulladékon kívül meghatározott elkülönítetten gyűjtött hulladékot elhelyezni. A papír és karton csomagolási hulladékot kötegelve, az edény mellett kell elhelyezni.
A hulladékgyűjtő szelektív zsák pótlásáról a szolgáltató gondoskodik. A zsákot a szolgáltató az elhasznált mennyiségnek megfelelően a gyűjtés napján pótolja.
A házhoz menő elkülönített hulladékgyűjtést havonta 1 alkalommal végzi a közszolgáltató. Az elszállítás napja a hónap második csütörtökje. Amennyiben az ingatlanhasználó mulasztása nem teszi lehetővé a házhoz menő gyűjtés elvégzését, úgy a szolgáltató pótolja azt, melynek időpontja a soron következő házhoz menő szelektív gyűjtési nap.
Amennyiben az időjárási körülmények, vagy egyéb havária helyzet nem teszi lehetővé a házhoz menő hulladékgyűjtés elvégzését, úgy a szolgáltató pótolja azt, melynek időpontját a közszolgáltató a weblapján közzé teszi. 
Az ingatlanhasználó az átvett gyűjtőzsákot, továbbá a kötegelt kartonpapír hulladékot a hulladék elszállítása céljából a Közszolgáltató által megjelölt időpontban, a közterületen, a gyűjtést végző gépjárművel megközelíthető és ürítésre alkalmas helyen elhelyezi. 
Az ingatlanhasználó a gyűjtőedényt és a kötegelt papírhulladékot legfeljebb a szállítási napot megelőző nap, 20 órától helyezheti ki a közterületre. 
A Közszolgáltató az elszállítást megelőzően ellenőrizheti az ürítésre előkészített, elkülönítetten gyűjtött hulladékok gyűjtésére szolgáló gyűjtőzsákot, illetve a kötegelt papírhulladék tartalmát. 
Az üveg gyűjtés nem a házhoz menő elkülönített hulladékgyűjtés része. Továbbiakban is a szigeten lévő gyűjtőedénybe lehet a csomagolási üveghulladékot elhelyezni. 
A gyűjtőzsákba csak olyan mennyiségű hulladék helyezhető el, hogy a zsák összeköthető legyen. 
Az elkülönített gyűjtés során a csomagolóanyagokat tisztán, kevés vízzel kiöblítve, élelmiszer-, ital- és tisztítószer maradék nélkül kell gyűjteni, mert ez a hasznosításuk egyik alapfeltétele. 
Az elkülönített gyűjtés során a palackokat, dobozokat kupak nélkül, laposra zsugorítva kell gyűjteni, a gazdaságos tárolhatóság érdekében. 

